b"\n_START_ARTICLE_\nCal Comabella (Tor\xc3\xa0)\n_START_SECTION_\nDescripci\xc3\xb3\n_START_PARAGRAPH_\nEdifici de quatre plantes i terrat, situat en una de les zones m\xc3\xa9s nobles del poble de Tor\xc3\xa0._NEWLINE_A la planta baixa trobem dues grans portes d'arc escarser, molt intervingudes recentment. Tota aquesta planta es troba folrada per planxes de granit. A la primera planta hi ha dues portes balconeres amb un balc\xc3\xb3 corregut amb barana de forja. Les dues portes presenten una cornisa prominent amb rombes en relleu en el seu interior. Entre porta i porta un marc decoratiu. El segon pis \xc3\xa9s igual que l'anterior, per\xc3\xb2 cadascuna de les portes balconeres t\xc3\xa9 el seu propi balc\xc3\xb3 amb barana de forja. Al centre apareix una finestra de doble batent. Al tercer pis hi ha una galeria amb sis obertures amb arcs apuntats. Apareixen unides en parelles, tenen una motllura ampla i llisa i una cornisa que ressegueix el seu perfil._NEWLINE_L'edifici s'encap\xc3\xa7ala amb un terrat amb barana de forja."